|  |
| --- |
| Bjarne PedersenBrydebjergvej 134880 Nysted |

|  |
| --- |
| 11. december 2018Brevid: 4230431Sagsnr.: 371547**Lolland Kommune**Teknik- og Miljømyndighed**Postadresse**Jernbanegade 74930 MariboTlf.: 54 67 67 67Fax: 54 67 67 68lolland@lolland.dkwww.lolland.dk**Kontaktperson**Catarina Brændstrup JensenNatur og MiljøTlf.: 54676418cbje@lolland.dk |

**Afgørelse om frafald af revurdering af miljøgodkendelse Lilleholmsvej 2, 4970 Rødby**

Som opfølgning på skrivelse dateret den 16. november 2018 modtog Lolland Kommune den 4. december 2018 fra VKST de ønskede oplysninger og beregninger i beregningssystemet [www.husdyrgodkendelse.dk](http://www.husdyrgodkendelse.dk).

Ud fra beregningerne er det Lolland Kommunes vurdering, at der ikke skal ske en revurdering af miljøgodkendelsen af kvægbesætningen på ejendommen Lilleholmsvej 2, 4970 Rødby.

|  |
| --- |
| Jf. husdyrgodkendelsesbekendtgørelsen[[1]](#footnote-1) § 40, stk. 2 afgør Lolland Kommune hermed, at der ikke skal ske revurdering af miljøgodkendelse dateret den 16. marts 2010 af kvægbesætningen på ejendommen Lilleholmsvej 2, 4970 Rødby. |

Baggrund

Miljøgodkendelse af husdyrbrug omfattet af IE-direktivet (svine- og fjerkræbrug over en hvis størrelse) skal som udgangspunkt revurderes mindst hvert 10. år – 1. gang efter 8 år efter miljøgodkendelsen er meddelt.

Da de er tale om en kvægbesætning, er der ikke tale om et husdyrbrug omfattet af IE-direktivet.

Derfor skal miljøgodkendelsen alene revurderes, såfremt ammoniak depositionskravet fra den godkendte drift overskrider grænseværdierne i husdyrgodkendelsesbekendtgørelsen §§ 26-27 – deposition af ammoniak på kategori 1 – og kategori 2 natur.

Depositionen på kategori 1 natur må fra besætningen på ejendommen ikke overskride følgende værdier (§ 26, stk. 1):

0,2 kg N pr. ha pr. år, hvis der er flere end 1 andet husdyrbrug i nærheden[[2]](#footnote-2)

0,4 kg N pr. ha pr. år, hvis der er 1 andet husdyrbrug i nærheden

0,7 kg N pr. ha pr. år, hvis der ikke er andre husdyrbrug i nærheden

Depositionen på kategori 2 natur må fra besætningen på ejendommen ikke overskride 1,0 kg N pr. ha pr. år (§ 27).

Beregning

Til vurdering af besætningens ammoniakdeposition på nærmeste kategori 1 – og kategori 2 natur har Lolland Kommune fået de nødvendige oplysninger og beregninger via [www.husdyrgodkendelse.dk](http://www.husdyrgodkendelse.dk) udført af VKST.

Vurdering

Det er Lolland Kommunes vurdering, at nærmeste kategori 1 natur er en klitlavning ved Østersøbadet ca. 7,5 km syd øst for Lilleholmsvej 2. I [www.husdyrgodkendelse.dk](http://www.husdyrgodkendelse.dk) kan det beregnes, at totaldeposition af ammoniak fra besætningen på Lilleholmsvej 2 på lokaliteten ikke er målbar - altså 0,0 kg N pr. ha pr. år. Kravet om maksimal deposition på kategori 1 natur er derfor overholdt uanset, hvor mange andre husdyrbrug, der bidrager med ammoniak på lokaliteten.

Det er desuden Lolland Kommunes vurdering, at nærmeste kategori 2 natur er et overdrev på det tidligere baneterræn ved Rødbyhavn ca. 4 km syd for Lilleholmsvej 2. I [www.husdyrgodkendelse.dk](http://www.husdyrgodkendelse.dk) kan det beregnes, at totaldeposition af ammoniak fra besætningen på Lilleholmsvej 2 på lokaliteten ikke er målbar – altså 0 kg N pr. ha pr. år. Kravet om maksimal deposition på kategori 2 natur er derfor overholdt.

Med frafald af krav om revurdering, skal miljøgodkendelsen som udgangspunkt fremover ikke løbende vurderes, om der skal ske revurdering.

Klagevejledning

Denne afgørelse kan påklages til Miljø- og Fødevareklagenævnet ifølge Husdyrbruglovens § 76, stk. 1. Klageberettigede er en række organisationer fastlagt i loven (se nedenfor), samt alle med en væsentlig individuel interesse i afgørelsen.

Klagen skal indsendes via Klageportalen, som findes på [www.borger.dk](http://www.borger.dk) eller på [www.virk.dk](file:///C%3A%5CArbejdsdokumenter%5CHBL%20%C2%A7%2016%20b%20-%20%C3%98ster%20Nordlundevej%2017%2C%204900%20Nakskov%5Cwww.virk.dk). Fristen er 4 uger efter offentliggørelsen af afgørelsen den 12. december 2018. Klagen skal derfor være modtaget senest 9. januar 2019. Afgørelsen offentliggøres på Lolland Kommunes hjemmeside [www.lolland.dk](http://www.lolland.dk) samt på Danmark Miljøportal www.dma.dk.

Når klagen er indgivet via Klageportalen, vurderer Lolland Kommune, om klagen giver anledning til at ændre afgørelsen. Hvis Lolland Kommune fastholder afgørelsen, sender vi relevante oplysninger i sagen videre til Miljø- og Fødevareklagenævnet.

Det er en forudsætning for at få behandlet klagen, at der indbetales et gebyr på 900 kr. for privatpersoner og 1.800 kr. for virksomheder og organisationers til Miljø- og Fødevareklagenævnet via Klageportalen. Hvis klageren får helt eller delvist medhold, refunderer Miljø- og Fødevareklagenævnet gebyret.

Hvis man mener, man er berettiget til at blive fritaget for at bruge Klageportalen, skal man kontakte Lolland Kommune. Om man fritages, er Miljø- og Fødevareklagenævnet afgørelse.

Lolland Kommune giver besked, såfremt afgørelsen påklages.

Ønskes afgørelsen afgjort ved domstolene, skal retssagen jf. Husdyrbrugloven § 90 være anlagt inden 6 måneder efter, at afgørelsen er meddelt.

Afgørelsen er fremsendt til følgende:

* Bjarne Pedersen, Brydebjergvej 13, 4880 Nysted
* VKST v/Ann Frost – af@vkst.dk
* Styrelsen for patientsikkerhed – sjl@sst.dk
* Danmarks Naturfredningsforening (DN) – dnlolland-sager@dn.dk
* Det Økologiske Råd – husdyr@ecocouncil.dk
* Dansk Ornitologisk Forening (DOF) – natur@dof.dk, lolland@dof.dk
* Danmarks Sportsfisker Forbund – post@sportsfiskerforbundet.dk
* Danmarks Fiskeriforening – mail@dkfisk.dk
* Ferskvandsfiskeriforeningen – [nb@ferskvandsfiskeriforeningen.dk](file:///C%3A%5CUsers%5Ccbje%5CAppData%5CLocal%5CTemp%5C2654361329.Ficssag%5C%3A%3A%5CODMA%5C%3APCDOCS%5CDOKAJOUR%5C6262010%5C1nb%40ferskvandsfiskeriforeningen.dk)
* Friluftsrådet – fr@friluftsraadet.dk
* Friluftsrådet Storstrømmen – [storstroem@friluftsraadet.dk](file:///C%3A%5CUsers%5Ccbje%5CAppData%5CLocal%5CTemp%5C1961379340.Ficssag%5Cstorstroem%40friluftsraadet.dk)
* Dansk Botanisk Forening – perh@snm.ku.dk

Lolland Kommune den 11. december 2018



Catarina Brændstrup Jensen
*Natur- og miljøsagsbehandler*

1. Bekendtgørelse nr. 1021 af 6. juli 2017 om godkendelse og tilladelse m.v. af husdyrbrug [↑](#footnote-ref-1)
2. Beregning jf. husdyrgodkendelsesbekendtgørelsen § 26, stk. 2 [↑](#footnote-ref-2)